ગ્રાઉન્ડ પ્લસ ચાર માળ ધરાવતા બિલ્ડિંગમાં ત્રીજા માળની આગની જ્વાળાઓ એની ઉપરના ફ્લૅટમાં રહેતાં દર્શના દોશીના ઘરમાં પહોંચી હતી. દર્શના દોશીએ તેઓ જાન બચાવવા કઈ રીતે ભાગ્યાં એ વિશે ‘મિડ-ડે’ને કહ્યું હતું કે ‘મારા હસબન્ડ મનીષ તેમની ઇમિટેશનની દુકાન પર સવારે ગયા હતા. ઘરમાં હું અને મારો ૯ વર્ષનો દીકરો ભવ્ય હતાં. દીકરી સ્કૂલમાં ગઈ હતી. આગની જ્વાળાઓ મારા ઘરની ગૅલરી સુધી આવી ગઈ હતી એટલે જલદીથી ગૅસ અને ઇલેક્ટ્રિક સપ્લાય બંધ કરીને અમે ટેરેસ પર ગયાં હતાં અને ત્યાંથી બાજુની વિન્ગમાંથી નીચે આવ્યાં હતાં. આવા સમયે કઈ રીતે ક્યાંથી નીચે ઊતરવું એની અસમંજસ થાય છે, પરંતુ ભગવાને મને રસ્તો બતાવ્યો હોય એવી પ્રતીતિ થાય છે. અમારા ઘરમાં પણ આ આગની ઘટનાને કારણે નુકસાન થયું છે, પરંતુ કોઈ જાનહાનિ નથી થઈ એ અમારી સોસાયટી માટે મહત્વનું છે.’